**Oznam pre študentov končiacich ročníkov**

**pri odovzdávaní záverečných prác**

**Posledný možný termín odovzdania záverečnej práce je 31.03.2018.**

Študent odovzdáva prácu na študijnom oddelení v tlačenej verzii, zviazanú v tvrdej väzbe **1x** (čierna väzba, zlaté písmo). Svojmu konzultantovi odovzdáva prácu podľa toho, ako sa s ním konkrétne dohodol.

Študent predloží záverečnú prácu aj v elektronickej forme vložením údajov do systému evidencie záverečných prác (AIS) **ešte pred** odovzdaním väzby práce na študijnom oddelení.

**ŠTUDENT SI PRÁCU VKLADÁ DO AIS SÁM ZO SVOJHO KONTA.**

Elektronická verzia záverečnej práce musí byť identická s vytlačenou formou záverečnej práce, pričom za ich obsahovú zhodu zodpovedá študent, táto verzia je odoslaná CRZP.
Elektronická verzia záverečnej práce musí byť vyhotovená vo formáte pdf (portable document format/ odomknutom)

**Súbor musí byť označený názvom -**

**dlhým číslom (Kód záverečnej práce) v pdf súbore!!!**

**Harmonogram odovzdávania záverečných prác na študijnom oddelení v Spišskej Kapitule**

Pre efektívnosť a rýchlosť odovzdávania prác môže aj jeden študent priniesť aj viacero prác svojich kolegov, ale musia mať splnené všetky náležitosti, to znamená podpísané čestné vyhlásenie študentom v práci, podpísané zadanie záverečnej práce školiteľom, obidve licenčné zmluvy a kto má cudzieho školiteľa, tak aj posudok školiteľa.

**Postup pri vyhľadaní evidenčného čísla práce.:**

Prihlásenie sa do AIS

Záverečné práce – klik na prácu – detail práce, odovzdanie, hodnotenie, posudok

Kliknúť na Znak list + (vpravo v tabuľke) = Odovzdanie záverečnej práce

Kód záverečnej práce je v hornej časti okna, ktorý je potrebné prekopírovať do práce

**Postup pri nahrávaní práce do AIS:**

Prihlásenie sa do AIS

Záverečné práce - klik na prácu – detail práce, hodnotenie, posudok

Kliknúť na Znak list + t. j. Odovzdanie záverečnej práce

**Súbor záverečnej práce** – cez šípky vpravo Vložiť prácu do úložiska

 Zaevidovať licenčnú zmluvu – cez ceruzu.

**Licenčná zmluva pre CRZP**

|  |
| --- |
|  |

Pred samotným vytlačením licenčnej zmluvy je potrebné zaškrtnúť niektoré políčka (evidovať licenčnú zmluvu):
**v čl. 3, b.2** - Používateľ je oprávnený... BEZ ODKLADNEJ LEHOTY.
**čl.3, b. 3** - Používateľ je oprávnený dielo sprístupniť verejnosti AJ BEZ POUŽITIA

Licenčnú zmluvu **vytlačiť 1x** a odovzdať na študijnom oddelení!

**Licenčná zmluva pre vysokú školu**

 Pred vytlačením tejto licenčnej zmluvy je potrebné zaškrtnúť prvé okienko.

Licenčnú zmluvu **vytlačiť 1x** a taktiež odovzdať na študijnom odd.!

Cez ceruzu evidovať Abstrakt, texty, vlastnosti

– všetky položky musia byť vyplnené

– iba do anotácie a poznámky stačí dať pomlčku

Nakoniec označiť prácu ako finálnu.

**!!! Ak prácu označíte ako finálnu, hneď na druhý deň ráno odchádza do CRZP a to sa už nedá meniť. !!!**

Výsledok originality:

Prihlásenie sa do AIS

Záverečné práce – klik na prácu – detail práce, hodnotenie, posudok -

**Výsledok originality** – cez tlačiareň.

Všetci študenti, ktorí sa pripravujú na obhajobu záverečnej práce, **prinesú obojstranne vytlačenú kontrolu originality k obhajobe záverečnej práce** a odovzdajú ju po obhajobe zapisovateľke v štátnicovej komisii.

Študenti, ktorí majú percento originality vyššie ako 0,00% si pripravia k obhajobe písomné zdôvodnenie zhody, ktoré podpíše aj ich školiteľ, podľa nasledovného vzoru a tiež ho odovzdajú po obhajobe zapisovateľke v štátnicovej komisii.

**Vyjadrenie ku kontrole originality**

1. ***Študent je povinný predložiť písomné vyjadrenie ku všetkým bodom vykázanej zhody.***
2. Percento preukázanej zhody nie je samo o sebe signifikantné, dôležitý je obsah problematických odsekov. (Napr. mohlo by sa stať, že celková preukázaná zhoda bude vyššia ako 30% a pritom na všetkých sporných miestach má študent priame citácie dokumentov Magistéria, zákonov a pod. V takom prípade je to potrebné iba vysvetliť.)
3. Pri každom bode preukázanej zhody je potrebné ***uviesť aj stranu v práci***, kde sa daný problém nachádza, aby sa tak komisia mohla jednoducho zorientovať vo vyjadrení študenta a overiť relevantnosť jeho tvrdení.
4. Ak v spornom odseku má študent v práci uvedenú priamu citáciu označenú úvodzovkami a odkazom na použitý zdroj, je pravda na strane študenta. V takom prípade sa iba uvedie, že vykázaná zhoda je v práci správne uvedená ako doslovná citácia.
5. Ak sa v práci nenachádzajú úvodzovky a bola preukázaná zhoda, ide o nedôsledné citovanie použitého zdroja, kde študent vo svojom texte zmenil iba niekoľko slov. V tomto prípade je potrebné priznať nedôslednosť citovania, hoci je odkaz na zdroj uvedený v poznámke pod čiarou ako „Porov.“.
6. Ak sa v spornom odseku nenachádza v práci odkaz na použitý zdroj, ide o preukázanie plagiátorstva, ktoré je potrebné zdôvodniť.
7. Ak ide o viaceré body s podobným obsahom je možné sa ku všetkým bodom vyjadriť v jednom odseku.
8. ***Vypracované Vyjadrenie ku kontrole originality podpisuje študent a školiteľ.***
9. ***Celkové zhodnotenie vyjadrenia ku kontrole originality je na posúdení skúšobnej komisie.***

(Predložený vzor je orientačný. Pri jednotlivých odsekoch sú uvedené najčastejšie príklady preukázanej zhody. Vo vyjadrení je dôležité, aby sa v ňom nachádzali všetky odseky, v ktorých bola zhoda preukázaná. Niekedy ich môže byť aj viac ako 40. Jednotlivé odseky, ktoré sa nachádzajú v protokole o výsledku originality sa vždy nachádzajú v texte práce a študent je povinný ich v práci vyhľadať a prehodnotiť dôvod preukázanej zhody. Malé čísla, ktoré sa nachádzajú v protokole pri jednotlivých odsekoch poukazujú na zdroj, s ktorým bola zhoda preukázaná. Tento sa nachádza na prvej strane protokolu.

**Meno a priezvisko študenta, jeho študijný program: Názov práce. (Druh Záverečnej práce)**

*Bc. Jozef Mrkvička, Sociálna práca: Hodnotenie činnosti Katolíckej charity v oblasti bezdomovectva. (Diplomová práca)*

**VZOR**

**Vec: Vyjadrenie ku kontrole originality**

Jednotlivé odseky:

1. Ods. 1 – ide o zhodu pri čestnom vyhlásení k práci;
2. Ods. 3 (s.23); 10 (s. 34); 12 (s. 43) – preukázaná zhoda je spojená s použitou literatúrou v bibliografických odkazoch; (*v tomto prípade je to v poriadku*);
3. Ods. 4 (s.17); 6 (s.21); 9 (s.32) – ide o citovanie uvedeného zdroja, ktoré je v práci uvedené správne;
4. Ods. 2 (s.8), 5 (s.19), 8 (s. 34) – ide o nedôsledné citovanie prameňa, na ktorý sa v práci odvolávam;
5. Ods. 7 (s.23), 11 (s. 41) – na daných miestach sa v práci nenachádza odkaz na použitú literatúru, čo bolo spôsobené nedôslednosťou pri písaní práce.

Spišská Kapitula, DD.MM.RRRR

 podpis podpis

*školiteľ* *študent*

**Posudky práce:**

Posudky práce – konzultanta aj oponenta si nájdete v systéme AIS.

**Študenti, ktorí majú externého školiteľa, prinesú Posudok školiteľa (1x) spolu s prácou na študijné oddelenie v deň odovzdávania prác a tento posudok je potrebné poslať mailom na e-mail *studijne@kapitula.sk.***

Externí školitelia nájdu VZOR Posudku na našej webovej stránke [www.ku.sk](http://www.ku.sk) Teologický inštitút.

**Zhrnutie:**

Práce sa odovzdávajú len na študijnom oddelení v Spišskej Kapitule do **31.03.2018**

**Na študijnom oddelení sa odovzdá:**

Práca zviazaná v čiernej tvrdej väzbe, zlaté písmo 1x

Podpísaná licenčná zmluva pre CRZP – 1x

Podpísaná licenčná zmluva pre vysokú školu – 1x

Posudok od externého školiteľa – 1x